NaiveNeuron/SloPal huggingface dataset:
Mierna, Anna, poslankyňa NR SR (2022-05-10):
Vážený pán predsedajúci, vážené kolegyne, kolegovia, v posledných týždňoch sme svedkami vojenského šialenstva, ktoré v Európe nemá obdobu od konca druhej svetovej vojny. Rusko sa útokom na suverénny štát dostalo do pozície agresora, ktorého činy treba bez váhania odsúdiť. Neexistuje žiadny argument, ktorý by dokázal ospravedlniť útoky tankov, lietadiel, lodí a iných zbraní masového vyvražďovania. Organizácia Spojených národov hlási viac ako dvetisíc civilných obetí. Ďalších 17-tisíc evidujú ukrajinské úrady ako nezvestných. Až 1,5 milióna obyvateľov Ukrajiny bolo nútených opustiť svoje domovy. Straty životov vojakov a ekonomické straty sú nepredstaviteľné. Každý príčetný človek si váži ľudský život a nemôže za týchto okolností vítať dôsledky akejkoľvek vojny. Táto vojna je však o to horšia, že silnejší napadol slabšieho bez akéhokoľvek dôvodu. Ukrajina nemala záujem ohrozovať Rusko a jej jediným previnením bola snaha o zlepšenie života svojich obyvateľov. Slovenská republika sa napriek snahám niektorých našich politikov nemôže tváriť nečinne. Rakety dopadajúce na ľudí vzdialených pár kilometrov od našich hraníc nemôžu byť predmetom apatie a nezáujmu. Je našou povinnosťou odmietnuť akúkoľvek agresiu a pomôcť slabšiemu brániť svoju hrdú existenciu. V mojich očiach neobstoja argumenty poslancov opozície, ktorí hádžu vinu na Európsku úniu a Spojené štáty. Neviem o tom, že by za posledných sto rokov získala Európska únia alebo Spojené štáty územie cudzieho štátu vojenskou agresiou. To sa však o Kryme povedať nedá. Rusko navyše v súčasnosti okupuje okrem Ukrajiny aj Gruzínsko a Moldavsko. Nie je teda pravdou, že sa Vladimír Putin snaží svojou politikou brániť slabších Rusov pred vonkajšou agresiou. Ak by tomu tak bolo, nenapádal by spravidla bezbranných a slabších susedov. Uznesenie, ktoré predkladáme Národnej rade, vyslovuje v mene najvyššieho zákonodarného zboru Slovenskej republiky solidaritu nášmu susedovi. Ukrajina je v plnom práve brániť sa, rovnako ako tisíce Ukrajincov bránili v období druhej svetovej vojny územie Slovenska voči silnejšiemu agresorovi. Verím, že z úcty k slobode a demokracii, ktorú tu máme od roku 1989, si dokážeme predstaviť prirodzenú túžbu Ukrajincov zdieľať s nami jeden spoločný európsky priestor. Verím tiež, že urobíme všetko pre to, aby sa ďalší suverénny štát z vôle svojich občanov stal členom Európskej únie. Podporme spoločne toto uznesenie a odsúďme nenávistný krok zo strany Ruska, ktorý v modernom svete nemá miesto.
Paška, Pavol, predseda NR SR (2012-08-10):
Hlasujeme. (Hlasovanie.) 128 prítomných, 45 za, 80 proti, 3 sa zdržali. Návrh sme neschválili.
P. Hrušovský, predseda NR SR: (2003-06-18):
J. Jaduš, poslanec: Vážení kolegovia, ja by som chcel upriamiť pozornosť na jednu vec, že zvyšovanie poplatkov koncesionárskych sa dotýka aj právnických osôb a predovšetkým našich hotelov, našich penziónov. Vy ste tu hovorili o tom v programovom vyhlásení, že chcete podporovať cestovný ruch, ekonomiku, hospodárstvo, ale spolu v súvislosti s ostatným zvyšovaním a zdražovaním, so zmenou dane z pridanej hodnoty, ešte keď pripočítame k tomu, že každý jeden hotel zaplatí navyše za každý jeden televízor, či sa používa alebo nepoužíva, zase len zvyšujeme ceny a znižujeme konkurencieschopnosť našich prevádzok. Druhá vec, ku ktorej by som sa chcel vyjadriť, je to, že mne sa to zdá, ako keby sme dnes mali kupovať mačku vo vreci. Pán Rybníček ešte nič neukázal okrem prepúšťania zamestnancov, my nevieme, ako bude hospodáriť, ako bude vyrábať, akú kvalitu bude vyrábať, čo vlastne bude robiť. Takže ja navrhujem, aby sme si počkali so zvyšovaním koncesionárskych poplatkov až dovtedy, kým pán Rybníček nedokáže, že vie gazdovať ako poriadny gazda a že tie peniaze skutočne poputujú do televízie, a nie na obohacovanie sa jednotlivcov, resp. s televíziou nekalo spojených firiem. Ďakujem veľmi pekne.
Osuský, Peter, poslanec (2012-09-11):
Bolo nezmyselné a na Slovensku je aj v mladej generácii problém čítanie s porozumením a chápanie textu. Veľmi by mu to prospelo. Ďakujem.
Dostál, Ondrej, poslanec NR SR (2018-02-01):
No nemôžem, veď teda, chcel som, skúsim byť podobne vtipný ako moji predrečníci. No, čiže k tomu, čo hovoril pán poslanec Baránik, tak jasné, primárne je to zodpovednosť toho, kto navrhuje, a teda v tomto prípade to navrhol poslanec SMER-u. Tak predpokladám, že to nie je jeho individuálna iniciatíva, ale že je to rozhodnutie celej strany SMER – sociálna demokracia alebo jej vedenia prinajmenšom, ktoré jeho poslanci rešpektujú. Ale, samozrejme, že je to zodpovednosť všetkých poslancov, ktorí takémuto kandidátovi dajú hlas, a najmä keď mu dajú hlas s vedomím si tých informácií a tých pochybností, ktoré tu teraz v rozprave zazneli. Lebo všetci sme zodpovední za to, ako hlasujeme, a keď náhodou tu niekto nebol, tak si tie informácie mal zadovážiť. Alebo verím, že to všetkým svojim kolegom poviete. A áno, tak asi je už neskoro, aby MOST – HÍD druhýkrát vetoval voľbu člena Súdnej rady a budeme voliť a ja predpokladám, že znova si pretlačíte tajnú voľbu. Ja som za verejnú voľbu, a teda budem hlasovať proti tajnej voľbe aj v tomto prípade. Ale ak si ju schválite, tú tajnú voľbu, no tak v tomto prípade tým dáte šancu povedzme tým poslancom, ktorí boli v sále a počuli, čo sme hovorili, a majú na základe toho určite pochybnosti, teda najmä apelujem na poslancov MOST-u – HÍD a Slovenskej národnej strany, a v tajnej voľbe tento kandidát nebude zvole... (Prerušenie vystúpenia časomerom.)
Mierna, Anna, poslankyňa NR SR (2020-09-22):
Pán predsedajúci, dali ste hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
J. Mikuš, poslanec: (2004-10-26):
V čl. I predkladaného návrhu, po prvé, v bode 7 sa slová „písmenom h)“ nahrádzajú slovami „písmenom i)“ a „písmeno h)“ sa označuje ako „písmenom i)“. V bode 25 sa slová „písmenom m)“ nahrádzajú slovami „písmenom n)“ a „písmeno m)“ sa označuje ako „písmeno n)“. V bode 26 sa slová „a písmena m)“ nahrádzajú slovami „a písmena n)“. V bode  27 sa slová „písmenom k)“ nahrádzajú slovami „písmenom l)“ a „písmeno  k)“ sa označuje ako „písmeno l)“. V bode 29 úvodná veta znie: „§ V § 47 sa dopĺňa odsekom 14, ktorý znie: „a odsek 13“ sa označuje ako „odsek 14“. V bode 30 v úvodnej vete sa „§ 51“ označuje ako „§51b“ a „§51a“ sa v celom bode vrátane úvodnej vety označuje ako „§51c“. Odôvodnenie. Vyššie uvedené úpravy ustanovení navrhujeme upraviť z dôvodu, že dňa 21. septembra 2004 bola Národnou radou Slovenskej republiky schválená ostatná   novela  zákona č. 105/2004 Z. z., ktorou  došlo k posunom v označení niektorých ustanovení, a preto je potrebné upraviť vzájomné odkazy na novo označené  ustanovenia v texte zákona. Ďakujem pekne.
Figeľ, Ján, podpredseda NR SR (2015-10-06):
To bolo vystúpenie v rámci ústnej časti rozpravy, čím sme ju aj dokončili. Vyhlasujem všeobecnú rozpravu za skončenú. Pán navrhovateľ už nemá potrebu sa vyjadriť, spravodajca takisto. Ďakujem ešte raz obidvom. Prerušujem rokovanie o tomto bode programu. Nasleduje prvé čítanie o návrhu poslanca Národnej rady Slovenskej republiky Jozefa Mikloška na vydanie zákona, ktorým sa mení a dopĺňa zákon Národnej rady Slovenskej republiky č. 149/1995 Z. z. o posunkovej reči nepočujúcich osôb . Tento návrh je pod tlačou 1683 a návrh na jeho prerokovanie vo výboroch je v rozhodnutí č. 1743. Teraz dávam slovo kolegovi poslancovi Jozefovi Mikloškovi na uvedenie návrhu.
Viskupič, Jozef, poslanec NR SR (2015-04-16):
Rozumiem tvojmu strachu, ktorý, hovoríš ohľadom strachu z demokratického vývoja a možno z inštitucionálnej slabosti, čo sa stane po tejto schôdzi, a ja budem len voľne pokračovať v slovách predrečníka, ktorý veľmi rád rozhadzuje vinu krížom-krážom až do doby kamennej. A tá vina bude spočívať hlavne za nečinnosť, lebo vinný bude, predpokladám, za tri roky nečinnosti minister spravodlivosti, vinný bude minister vnútra, vinný bude prezident Policajného zboru, vinní budú prokurátori, pretože tri roky nič nerobili. A čo je najobludnejšie, prečo sa politická zodpovednosť nevyvodzuje tam, kde sa má vyvodzovať za trojročnú dobu, je, že to siaha do najvyššieho možného poschodia vládnej strany, a to je samotný premiér. Ťažko čakať od poslancov SMER-u, že tu vystúpia a povedia, že: „Vážený pán premiér Fico, ste osobným kamarátom pána Širokého, vyvoďte svoju politickú zodpovednosť!“ Chcel by som, aby jeden poslanec, ako je poslanec Blaha, bol tak odvážny a povedal, že za toto je vinný predseda našej strany, ktorý zaviedol systém mimoriadne efektívneho rozkrádania spoločných daní a mal by niesť politickú zodpovednosť. Všetko ostatné sú úhybné manévre, to, že my tu sedíme a chceme sa tváriť, že toto vyrieši situáciu malých živnostníkov, je „fake“, je obyčajné divadlo a robíte z parlamentu po tejto schôdzi bábkové divadlo, budete predsedami a funkcionármi bábkového divadla, čo sa stane z tohto parlamentu, a opozícia vám pritom asistovať nebude.
Macháčková, Katarína, poslankyňa NR SR (2017-10-13):
Ďakujem veľmi pekne. Ja by som chcela teda podporiť návrh pána Žarnay, ktorý podľa mňa je veľmi dobrý, pretože aj ja sa stretávam zo skúseností s tým, že v niektorých obciach naozaj obyvatelia ten priestor nedostávajú a možno ja by som chcela uviesť taký pozitívny príklad. U nás v Prievidzi, teda nie sme veľké mesto, sme takmer 50-tisícové mesto, ale teda máme pevne určený čas, priestor pre diskusiu obyvateľov, ktorý je na jednu hodinu. Tento priestor spravidla vôbec nie je vyčerpaný, obyvatelia to teda nezneužívajú a preto by som chcela povedať, že naozaj nevidím v tom nejaké ohrozenie chodu toho zastupiteľstva. Práve naopak si myslím, že treba v týchto veciach urobiť poriadok a určite to mnohým obyvateľom pomôže, keď takto to bude stanovené a budú mať právo demokraticky vyjadriť svoj názor. Ďakujem veľmi pekne.
Jurinová, Erika, podpredsedníčka NR SR (2013-03-19):
Ďakujem pekne, pán spravodajca. Otváram rozpravu. Do rozpravy som dostala písomnú prihlášku dvoch poslancov. Pán poslanec Alojz Hlina a pán poslanec Mikuláš Huba. Nech sa páči, dávam slovo pánovi poslancovi Hlinovi.
M. Kuruc, poslanec: (2007-06-26):
Hovorili ste o chybách a omyloch, ktoré sa stali v minulosti od roku 2001, ako je v platnosti zákon o samosprávnych krajoch. Ja nejaké výrazné chyby ani omyly nepoznám, pretože však ten zákon je v podstate podobný so zákonom č. 369, ktorý je tu už v platnosti 14 rokov a ten sa tiež nejako vehementne moc nemenil. Stále ste spomínali, čo sa stalo, ja neviem, v Prešove alebo v Nitre. A nemusíme ísť do histórie ani tak ďaleko, môžeme si prečítať dnešnú tlač a vieme, čo sa stalo v Banskej Bystrici teraz, minulý týždeň. Keď si myslíte, že takto potom tí župani budú ešte väčšie právomoci mať a budú môcť viacej rozhodovať bez poslanca ako v Banskej Bystrici vznikom správcovskej spoločnosti, ktorá bude rozhodovať o nehnuteľnom majetku Banskobystrického kraja a týmto dáte ešte väčšie právomoci županom, tak keď si myslíte, že takto to má fungovať, tak nech sa páči.
Zmajkovičová, Renáta, podpredsedníčka NR SR (2012-06-28):
Pán poslanec, musíte reagovať na vystúpenie pána poslanca Matoviča. A to je reakcia na pána poslanca Chrena.
E. Bauer, poslankyňa: (2003-02-27):
„Národná rada Slovenskej republiky podľa čl. 86 písm. d) Ústavy Slovenskej republiky po prerokovaní návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Španielskym kráľovstvom o sociálnom zabezpečení vyslovuje súhlas so Zmluvou medzi Slovenskou republikou a Španielskym kráľovstvom o sociálnom zabezpečení a rozhodla, že Zmluva medzi Slovenskou republikou a Španielskym kráľovstvom o sociálnom zabezpečení je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi.“ Prosím, aby ste dali hlasovať. P. Rusko, podpredseda NR SR: Ďakujem pekne. Budeme hlasovať o návrhu uznesenia, ktorým Národná rada vyslovuje súhlas so Zmluvou medzi Slovenskou republikou a Španielskym kráľovstvom o sociálnom zabezpečení a rozhodla o tom, že ide o medzinárodnú zmluvu, ktorá má prednosť pred zákonmi, a teda je potrebných 76 hlasov. Prosím, prezentujme sa a hlasujme. (Hlasovanie.) Prítomných je 94 poslancov, za 94 poslancov. Uznesenie sme schválili. Ďalej prosím spravodajkyňu, aby uviedla odporúčanie gestorského výboru k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Luxemburským veľkovojvodstvom o sociálnom zabezpečení . Nech sa páči.
Zmajkovičová, Renáta, podpredsedníčka NR SR (2012-09-20):
Pán poslanec Hraško.
Glváč, Martin, podpredseda NR SR (2017-05-12):
S reakciou nikto. Pýtam sa, či sa chce niekto do rozpravy prihlásiť ústne. Nie je tomu... (Reakcia z pléna.) Do rozpravy? Jaj, aha. Takže nie je tomu tak. Ukončujem možnosť prihlásenia a vyhlasujem rozpravu za ukončenú. Pán navrhovateľ, chcete záverečné slovo? Nie. Pán spravodajca? Nech sa páči.
Danko Andrej, podpredseda NR SR (2023-11-16):
Ďakujem za upozornenie, pán poslanec, ďakujem. Prosím, spustiť čas, nech sa páči.
Beblavý, Miroslav, poslanec NR SR (2014-11-25):
Ďakujem veľmi pekne. Dovoľte mi navrhnúť preradenie bodu, ktorý je v súčasnosti zaradený ako 75 tlač 1241...
Pleštinská, Zita, poslankyňa NR SR (2020-09-23):
Ďakujem, pán predsedajúci. Vítam vecnú rozpravu k tomuto bodu programu, pretože pokladám vyrovnávanie regionálnych rozdielov za prioritu v oblasti čerpania štrukturálnych fondov a prostriedkov zo štátneho rozpočtu. Je čas nastaviť pravidlá spravodlivo. Okres Stará Ľubovňa nepatrí medzi málo rozvinuté okresy. Mesto Stará Ľubovňa sa nachádza 40 km od mesta Kežmarok a 50 km od mesta Bardejov. Či bude zaradený okres medzi znevýhodnené okresy, závisí to od miery nezamestnanosti v okrese. Z tohto vyplýva, že okres Stará Ľubovňa, ktorý má síce rovnaké problémy ako okresy Kežmarok a Bardejov, ktoré sú zaradené do tohto programu, nespĺňa tou mierou nezamestnanosti a tým nedostáva šancu, aby získal financie z tohto programu. Ľudia nečakajú na pomoc štátu, ktorý by im mal ponúknuť pracovné príležitosti blízko bydliska. Odchádzajú pracovať do zahraničia. To má však negatívny dosah na rodiny, hlavne na výchovu detí. Náš okres je diskriminovaný za to, že ľudia si vedia pomôcť sami. Je preto potrebné nastaviť aj iné kritériá, nielen mieru nezamestnanosti, ale napríklad aj kritérium počet vytvorených pracovných príležitostí v okrese. Keď ich nevytvoríme a nepodporíme podnikateľov v okrese Stará Ľubovňa, ľudia sa nebudú mať kde vrátiť a kde pracovať a tým sa nebudú stierať regionálne rozdiely. Ďakujem pekne.
Karahuta, Jaroslav, poslanec NR SR (2020-05-19):
Vážený pán predsedajúci, vážená pani generálna riaditeľka, panie poslankyne, páni poslanci, Výročnú správu Slovenského pozemkového fondu za rok 2019 pridelil predseda Národnej rady Slovenskej republiky rozhodnutím č. 78 z 29. apríla 2020 výboru pre pôdohospodárstvo a životné prostredie s tým, že ako gestorský výbor Národnej rady podá informáciu o výsledku prerokovania uvedeného materiálu vo výbore vrátane návrhu na uznesenie Národnej rady. Výbor pre pôdohospodárstvo a životné prostredie prerokoval predmetnú informáciu 12. mája 2020. Uznesením č. 13 vzal uvedenú informáciu na vedomie a odporučil ju Národnej rade tiež vziať na vedomie. Výbor pre pôdohospodárstvo a životné prostredie uznesením č. 14 z 12. mája schválil túto informáciu výboru a súčasne ma poveril predniesť na schôdzi Národnej rady túto informáciu výboru a predložiť návrh na uznesenie Národnej rady. Návrh uznesenia je súčasťou prerokovaného materiálu. Pán predsedajúci, skončil som, otvorte, prosím, rozpravu a do rozpravy sa hlásim ako prvý.
Kolesík, Andrej, poslanec NR SR (2013-12-13):
Ďakujem, pán predseda. Veľmi, veľmi stručne, kolegyne, kolegovia. Ja nemám nič k obsahu. Súhlasím s ním a podporím ho, budem hlasovať za, len mám jednu formálnu prosbu alebo žiadosť na vás, ctené plénum Národnej rady, ako aj na navrhovateľa pána predsedu zahraničného výboru, pána Šebeja. Mne tam nejako nesedí, opakujem, vyjadrujem sa k formálnej stránke, nesedí mi tam tá predložka „v“ Ukrajine. Preto prosím pána Šebeja, ktorý, aj keď to uvádzal, povedal „na“. Ja som si dal tú námahu, zavolal som na Jazykovedný ústav Ľudovíta Štúra do jazykovednej poradne, a keďže ide o naozaj dôležité vyhlásenie, dovoľujem si vás požiadať, aby Národná rada svojím hlasovaním zmenila názov tohto Vyhlásenia Národnej rady Slovenskej republiky k situácii na Ukrajine. V jazykovednej poradni ústavu Jazykovedného ústavu Ľudovíta Štúra mi povedali, že ide o určitú ustálenosť z historického hľadiska, ktorá sa týka len troch krajín alebo oblastí, Slovenska, Ukrajiny a Moravy: žijem na Slovensku, situácia na Ukrajine, žijem na Morave. Dovoľujem si vás požiadať iba o toto, ctená Národná rada. Ďakujem veľmi pekne. (Potlesk.)
Sulík, Richard, predseda NR SR (2010-08-10):
Ďakujem. Pán Procházka.
Beblavý, Miroslav, poslanec NR SR (2012-07-31):
Ďakujem pekne. Chcem len pripomenúť kolegom, ktorí sú členmi výboru pre nezlučiteľnosť funkcií, že dnes o 12.30 hodine rokujeme aj o dôležitých otázkach. Ďakujem pekne.
T. Cabaj, podpredseda NR SR: (2009-06-23):
S faktickou poznámkou sa hlási pán poslanec Tomáš Galbavý. Končím možnosť prihlásiť sa s faktickou poznámkou.
Pellegrini, Peter, podpredseda NR SR (2020-07-14):
S reakciou na faktické; pani poslankyňa, stlačte si veľké tlačidlo a trojku. Veľké a trojku. Tak, nech sa páči.
V. Veteška, podpredseda NR SR: (2004-01-23):
Vážené panie poslankyne, páni poslanci, budeme pokračovať hlasovaním podľa plánu. Hlasovanie uvedie pán podpredseda Bugár.
Matovič, Igor, poslanec NR SR (2013-06-19):
Pôjdeme od konca. Kolega Kamenický, netreba sa tomu brániť. Ja neviem, nechápem úplne to, že sa bránite slovíčku privatizácia. Je to jednoducho privatizácia, lebo keď hovoríš, že väčšina vlastne zostane v rukách štátu, štát bude mať dosah cez Transpetrol, Správu štátnych hmotných rezerv, cez agentúru, tak vlastne a iba tým pádom opačne hovoríš, že menšina bude v privátnych rukách. Tak hovoríš, jak keby SPP, keďže tam bola sprivatizovaná menšina, že to nebola privatizácia. Vy hovoríte 10 rokov, že SPP bolo privatizované, hoci bol privatizovaný iba menšinový balík akcií. Tuto takisto bude, podľa toho, čo hovoríte, iba menšinový balík hmotných rezerv sprivatizovaný alebo pôjde do súkromných rúk – to znamená privatizácia. Netreba sa toho báť. Sám si použil to, že vlastne bude to v privátnych rukách alebo v privátnom vlastníctve. Keď sa niečo dostane zo štátneho vlastníctva do privátneho vlastníctva, nazýva sa to privatizácia. To už aká to je miera, že či je to úplná, čiastočná a pod., to už je iba otázka miery, ale privatizácia je to tak či tak. Ale to my vám a myslím si, že nikomu z pravice, nemôže očakávať od pravicových politikov, že budú vyčítať niekomu, že štát sa zbavuje vlastníctva v prospech efektívnejšieho súkromného možno vlastníka. Čiže nikto vám nebude vyčítať privatizáciu, my vám iba vyčítame to, že sa snažíte to zabaliť, ako kebyže to privatizácia nie je, ako kebyže nepáchate to, voči čomu ste tu 10 rokov na barikádach bojovali. Nie, vy privatizujete štátne hmotné rezervy, privatizujete núdzové zásoby ropy, treba to takto pomenovať, netreba sa toho báť.
Glváč, Martin, podpredseda NR SR (2017-04-06):
Pán poslanec, reagujeme na vystúpenie v rozprave.
Lipšic, Daniel, poslanec NR SR (2013-09-19):
Pán predseda, ešte raz vás znovu vyzývam, aby ste nám oznámili, v akom zložení tu dnes sedíme, čo to je za schôdzu. Vy ste si odsúhlasili... (Hovorené súbežne s predsedajúcim.) ... vy ste si odsúhlasili, pán predseda, odsúhlasili ste vy, nevysvetlili ste nič. My sme ráno, pán predseda, ako sme hlasovali? Nechajte ma dohovoriť. Nechajte ma, prosím vás, dohovoriť. Nechajte ma láskavo dohovoriť. Poprosím vás, dajte mi minútu.
B. Bugár, podpredseda NR SR: (2005-11-08):
I. Henzélyová, poslankyňa: Ja by som rada vystúpila vzhľadom na skutočnosti, ktoré som sa dozvedela.
Matovič, Igor, poslanec NR SR (2018-10-24):
Pán minister, prepáčte, ale to vaše vystúpenie bolo takisto slabé ako ten návrh, ktorý dnes tu predkladáte. (Potlesk a zaznievanie gongu.) A veľmi ma, veľmi ma mrzí, že vlastne svojím vystúpením ste nijako nepomohli veci, takisto ako s tým svojím návrhom, ktorý predkladáte. (Reakcia z pléna.) Na vaše vystúpenie.... (Ruch v sále a prerušenie vystúpenie predsedajúcim.)
Zmajkovičová, Renáta, podpredsedníčka NR SR (2013-11-26):
Pán poslanec Švejna.
Grendel, Gábor, podpredseda NR SR (2020-11-26):
Ďakujem, pán minister, dávam slovo spoločnému spravodajcovi z výboru pre financie a rozpočet, ktorým je opäť pán poslanec Tomáš Lehotský, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Kollár, Boris, predseda NR SR (2020-10-20):
Vážené pani poslankyne, vážení páni poslanci, pokračujeme v prerušenom rokovaní hlasovaním o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení (tlač 311). Dávam slovo členke výboru pre sociálne veci poslankyni Petre Krištúfkovej, aby hlasovanie uviedla. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 311.)
Verešová, Anna, poslankyňa NR SR (2016-03-23):
Sľubujem. (Potlesk.)
Danko, Andrej, predseda NR SR (2019-03-28):
Pán poslanec Bernaťák.
Grendel, Gábor, podpredseda NR SR (2022-09-28):
Ďakujem, pán poslanec. Dávam teraz slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Jozefovi Habánikovi.
Laurenčík, Milan, podpredseda NR SR (2020-11-24):
Pán poslanec Tomáš Lehotský.
Grendel, Gábor, podpredseda NR SR (2023-05-10):
Tak môže aj v ústnej, ale... (Reakcia z pléna.) Pán poslanec... Nech sa páči, pán... (Reakcia z pléna.) Ale no. Nech sa páči, vypršal vám čas.
Jurinová, Erika, podpredsedníčka NR SR (2014-06-03):
Pán poslanec Kvasnička.
Dostál, Ondrej, poslanec NR SR (2016-09-21):
Pán poslanec Baránik tu bol obvinený, že nečítal návrh zákona, ku ktorému sa vyjadruje v rozprave. Ja mám však také temné podozrenie, že ten návrh zákona nečítali jeho predkladatelia. Dovolím si im zacitovať § 2, vymedzenie pojmov: „Na účely tohto zákona sa rozumie c) finančná inštitúcia, osoba vykonávajúca činnosť podľa osobitného predpisu o spotrebiteľských úveroch.“ Je tam potom odkaz na zákon o spotrebiteľských úveroch a o iných úveroch a pôžičkách a zákon o finančnom sprostredkovaní a finančnom poradenstve. Neviem o tom, že by štátne inštitúcie poskytovali v tejto krajine nejaké spotrebiteľské úvery. V § 3 sa potom píše, že „správca pohľadávky štátu alebo finančná inštitúcia“, zdôrazňujem, alebo finančná inštitúcia, „upustí od vymáhania pohľadávky, odpustí úroky z omeškania“ a tak ďalej. Čiže tá exekučná amnestia sa nemá vzťahovať iba na štátne inštitúcie, ale aj na súkromné inštitúcie, takže buď by som prosil nejako vysvetliť predkladateľov, či neviem čítať, alebo teda či si oni neprečítali, čo nám tu navrhujú. Posledná drobnosť k tomu, čo pán kolega poslanec Baránik povedal o tom, že SaS nie je štandardná politická strana. Tak ja mám potrebu povedať za OKS, ktorej som členom a predsedom, že OKS je štandardná politická strana, síce malá, ale štandardná, a vôbec sa za to nehanbíme. Práve naopak.
M. Dzurinda, predseda vlády SR: (2002-02-14):
J. Migaš, predseda NR SR: Ďakujem. Teraz pristúpime k otázkam. (Hlasy z pléna.) Pán poslanec Cabaj, teraz sú otázky na predsedu vlády, nech sa páči, potom. Pristúpime k odpovediam na vyžrebované otázky poslancov položené predsedovi vlády. Prvá otázka na predsedu vlády podľa vyžrebovaného poradia je od pani poslankyne Slavkovskej. Otázka znie: „Je pravdou, že ministerstvo financií už pred rokom dalo podnet na prešetrenie finančnej činnosti BMG Invest a Horizont Slovakia?“ Otázka pani poslankyne Slavkovskej, odpovedá predseda vlády.
Bugár, Béla, podpredseda NR SR (2011-07-07):
Pani poslankyňa Gabániová.
Bugár, Béla, podpredseda NR SR (2017-04-07):
Pani podpredsedníčka, toto nie je procedurálny návrh!
Mojš, Milan, poslanec NR SR (2019-06-25):
O bode 15 samostatne.
Osuský, Peter, poslanec NR SR (2015-05-22):
Vážená pani predsedajúca, vážení predkladatelia, vážený spravodajca, len veľmi stručne s takou, niekto by povedal, „in eigener Sache“, vo vlastnej veci, poznámkou k tomu, čo predniesol pán poslanec Matovič. No, fakt je ten a hovorím to len ako bývalý vicestarosta, nie ako starosta, že vo svojom vystúpení niekoľkokrát povedal, ako starostovia škôlky predali a zanikli kvôli nim. Len na pravú mieru treba uviesť, že starosta sám osebe môže predať len psiu búdu svojho psa na svojom pozemku. Nemôže nič predať bez súhlasu zastupiteľstva. Teda tie škôlky zanikali so súhlasom volených zástupcov ľudu a nie starostov. Ten starosta dokonca pri predajoch ani nehlasuje. V Starom Meste nikdy starosta a zrejme, samozrejme, ani inde nemá hlasovacie právo. Takže toľkoto len k tomu, kto je zodpovedný za predaje – všetci volení zástupcovia ľudu, ktorí v konkrétnom prípade za ne hlasovali. Hovorím to ako vicestarosta, ktorý mal na starosti materské školy v mestskej časti, kde za štyri roky nedošlo k prípadu, že by dieťa, ktoré je územne príslušné, nedostalo miesto v škôlke. Paradoxne teda u nás sme tento problém nikdy nemali a v tých desať tisícoch, ktoré správne zmienil poslanec Matovič, Staré Mesto nemá ani jedno dieťa. Ale potreboval som to povedať kvôli poriadku a spravodlivosti voči tým, ktorí sú skutočne zodpovední. Ďakujem.
J. Pataky, poslanec: (2006-03-16):
V období pred rokom 1989 dochádzalo v ústavnopolitickej praxi zo strany príslušných štátnych orgánov nie zriedka k necitlivým zásahom do existujúceho územného usporiadania prostriedku, ktorý administratívnym rozhodnutím štátu dochádzalo k zrušeniu historicky sformovaných obcí, respektíve k oddeleniu. Takýto postup nerešpektoval medzinárodnoprávne uznávané práva na výkon územnej miestnej samosprávy, ktorého neoddeliteľnou súčasťou je aj získanie súhlasu, prípadne aspoň vyjadrenie názoru miestneho obyvateľstva buď priamo, alebo prostredníctvom ňou volených zástupcov. Platná právna úprava rozdeľovania obcí fakticky neumožňovala obnovenie pôvodných obcí, keďže sa viaže tento proces v praxi na prakticky nesplniteľné zákonné podmienky, a to aj v prípadoch, keď by bolo obnovenie pôvodnej obce v súlade s verejným záujmom koncentrované vyjadrením okrem iného aj vôľou obyvateľov novovznikajúcich obcí 3 000 obyvateľov. Táto zákonná podmienky je vzhľadom na skutočnosť, že obce s počtom do 1 000 obyvateľov tvoria búrlivú väčšinu obcí v Slovenskej republike. Vychádzajúc z uvedeného sa v predloženom návrhu zákona navrhuje ustanoviť osobitný postup rozdelenia obce pre prípad, ak ide o obnovenie pôvodne samostatnej obce, ktorá bola v minulosti pričlenená k inej obci. Tento osobitný postup liberalizuje všeobecne zákonné podmienky na rozdelenie obce len o dve fakticky nesplniteľné podmienky, a to podmienku počtu obyvateľov novovznikajúcich obcí a súhlas obce vyjadrený prostredníctvom výsledku hlasovania obyvateľov obce, pričom druhá z nich je nahradená predložením petície požadujúcou rozdelenie obce, respektíve obnovenie pôvodne samostatnej obce, ktorú podpíše najmenej 75 % obyvateľov obce s trvalým pobytom na území pôvodnej obce. Navrhnuté ustanovenie osobitného postupu viaže len na prípad rozdelenia obce Kvakovce a obnovenie pôvodne samostatnej obce Dobrá nad Ondavou. Navrhovaná základná úprava rešpektuje a napĺňa právo na výkon územnej samosprávy vyjadrením v Ústave Slovenskej republiky, ako aj v Európskej charte miestnej samosprávy a je v súlade s Ústavou Slovenskej republiky a inými ústavnými zákonmi. Schválenie návrhu zákona bude mať len minimálny dopad na štátny rozpočet v súvislosti s nákladmi potrebnými na prípravu príslušného rozhodnutia vlády a následne na vykonanie príslušných zmien v katastri nehnuteľnosti. Schválenie zákona nebude mať negatívny vplyv na rozpočet územnej samosprávy. Schválenie zákona a jeho následné uplatňovanie v praxi by malo mať v rekreačnej oblasti Domaša pozitívny dopad na zamestnanosť, tvorbu pracovných síl, ako aj na životné prostredie. Pani poslankyne, páni poslanci, prosím o podporu uvedeného návrhu zákona. Ďakujem za pozornosť.
Gašpar, Tibor, poslanec NR SR (2024-02-08):
Teraz budeme hlasovať o bode 181 druhého pozmeňujúceho návrhu poslanca Galka.
Pellegrini, Peter, predseda NR SR (2015-02-05):
Prezentujme sa a hlasujme o návrhu spravodajcu prerokovať tento návrh zákona v druhom čítaní. (Hlasovanie.) Prítomných 137 poslancov, za bolo 22, proti 83, zdržalo sa 32 poslancov. Návrh sme neschválili. Pán poslanec, uveďte ešte, prosím, hlasovanie o bode 36 schváleného programu, prvé čítanie o návrhu skupiny poslancov na vydanie ústavného zákona, ktorým sa dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov (tlač 1343). Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z., tlač 1343.)
Danko, Andrej, podpredseda NR SR (2024-05-02):
Poslankyňa Plaváková.
Hreha, Štefan, poslanec NR SR (2012-07-26):
Pán predsedajúci, hlasovali sme o bodoch zo spoločnej správy, teraz môžeme pristúpiť k hlasovaniu o jednotlivých pozmeňujúcich návrhoch. Prvé dva podal pán poslanec Chren, ktorý navrhol o každom hlasovať zvlášť. Hlasujeme o prvom pozmeňovacom návrhu pána Chrena.
Figeľ, Ján, podpredseda NR SR (2014-07-01):
Dve faktické sú tentoraz na pána predkladateľa. Nech sa páči, Jozef Mihál.
Kollár, Boris, predseda NR SR (2022-10-20):
Či vám to ide ten.
Hrnčiar, Andrej, podpredseda NR SR (2016-09-23):
Pán poslanec Viskupič.
P. Hrušovský, predseda NR SR: (2005-09-21):
Chcem privítať pána prezidenta úspešného futbalového klubu Petržalka Bratislava v rokovacej sále Národnej rady. (Potlesk.) Otváram rozpravu o tomto bode programu. Nie, o jeho privítaní, ale o návrhu zákona. Konštatujem, že... (Reakcia z pléna.) A kandidáta na župana, ale to už je reklama... (Smiech v sále.) Nie je. Preto prerušujem rokovanie o tomto bode programu. Pýtam sa pána poslanca Buriana, či stihne predložené návrhy zákonov, ktoré... (Reakcia poslanca.) Prosím, aby ste sa dohodli, ktorý z tých dvoch. Pani poslankyňa Navrátilová je spravodajkyňa k prvému. Takže chce, aby bol ten v poradí prvý, lebo aj pán poslanec Minárik chcel. Ale nech sa páči, pán poslanec Burian. (Rokovanie o návrhu poslanca Národnej rady Slovenskej republiky Jozefa Buriana na vydanie zákona, ktorým sa mení zákon č. 599/2003 Z. z. o pomoci v hmotnej núdzi v znení neskorších predpisov , tlač 1229.)
Viskupič, Jozef, poslanec NR SR (2014-11-08):
Tento príbeh alebo táto mimoriadna schôdza má dva také zásadné momenty. Jedným, jeden si označil, a to je naozaj obrovské ľudské hrdinstvo dvoch ľudí, ktorí odhalili, upozornili, dlhodobo písali listy a snažili sa situáciu riešiť. A druhý moment je o tom, že je tu príbeh až fatálneho zlyhania, pretože tí ľudia, ktorí riešiť mali, ktorí disponujú celým štátnym aparátom a absolútnym inštrumentáriom tajných služieb, policajným zborom, justíciou, exekutívou a dokonca aj väčšinou v parlamente, čakali práve na týchto dvoch ľudí. No. A myslím si, že tuto je zakopaný pes, pretože tu opozícia prináša aj pri tvojich vystúpeniach ako keby stále nové a nové informácie a začína byť už nezaujímavá otázka, či premiér v predmetnom byte bol. Pretože to, čo si práve ukázal, Penta Enterprises Ltd. dala už jednoznačnú odpoveď a táto otázka, ten kruh sa proste uzatvára a je jednoznačne a všetkým čím ďalej jasné, že tam bol a dohodol to, akým spôsobom zdravotníctvo funguje doteraz.
Žiga, Peter, podpredseda NR SR (2024-09-26):
Pán poslanec Matovič, máte to písomne? Pán poslanec Matovič, napriek tomu, že tento bod nie je zaradený na túto schôdzu, o vašom procedurálnom návrhu dám hlasovať. Je všeobecný súhlas? (Nesúhlasná reakcia pléna.) Prosím, hlasujme. (Hlasovanie.) 125 prítomných, 20 za, 79 proti, 26 sa zdržalo. Procedurálny návrh pána poslanca Matoviča sme neschválili. Pristúpime k hlasovaniu v prvom čítaní o vládnom návrhu zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií. Máme to uvedené ako tlač 483. Dávam slovo spravodajcovi z navrhnutého gestorského výboru pre financie a rozpočet poslancovi Danielovi Karasovi, aby hlasovanie uvádzal. Nech sa páči, pán poslanec. (Hlasovanie v prvom čítaní o vládnom návrhu zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií , tlač 483.)
Blanár, Juraj, podpredseda NR SR (2022-10-18):
Štyri faktické poznámky na vaše vystúpenie, pán poslanec. Ako prvý pán poslanec Taraba s faktickou poznámkou.
Hudecová, Eva, poslankyňa NR SR (2020-09-18):
Vážený pán predsedajúci, vážené pani poslankyne, vážení páni poslanci, ako spravodajkyňa určená navrhnutým gestorským výborom pre ľudské práva a národnostné menšiny v súlade s § 73 rokovacieho poriadku predkladám informáciu k uvedenému poslaneckému návrhu zákona (tlač 151). Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu je zrejmý účel navrhovanej úpravy. V návrhu je priložené stanovisko ministerstva financií, ktoré potvrdzuje, že návrh zákona nebude mať vplyv na rozpočet verejnej správy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 139 navrhujem, aby návrh zákona prerokoval ústavnoprávny výbor, výbor pre sociálne veci a výbor pre ľudské práva a národnostné menšiny ako gestorský výbor v lehote do 30, resp. v gestorskom výbore do 32 dní od prerokovania návrhu v prvom čítaní. Pán predsedajúci, prosím, otvorte rozpravu.
Danko, Andrej, predseda NR SR (2019-09-10):
Ďakujem, prerušujem rozpravu o tomtom programe, o tomtom bode programu. Ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Vládny návrh zákona je pod tlačou 1516, spoločná správa výborov má tlač 1516a. Prosím ministra práce, sociálnych vecí... Poprosím, netelefonujte v sále, páni poslanci! Poprosím ministra práce, sociálnych vecí a rodiny Jána Richtera, aby vládny návrh zákona odôvodnil. Pani poslankyňa, pani poslankyňa Vaľová. [Rokovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1516.]
Verešová, Anna, poslankyňa NR SR (2016-04-21):
Ďakujem za slovo. Ďakujem kolegovi Feckovi, ktorý svojím vystúpením ukázal svoju odbornosť. Teším sa, že patrím do klubu, ktorý je plný poslancov, takýchto expertov, odborníkov. Ďakujem ti za to, že si obhajoval záujmy občanov. Ďakujem aj tomu, že si sa dotkol geneticky modifikovaných potravín. Ja som totižto už predvčerom pripomenula, že očakávam od tejto vlády, že zabezpečí potravinovú bezpečnosť. Nielen zvýši potravinovú bezpečnosť, ako je to napísané teraz vo vládnom programe. Tiež ďakujem, že si sa dotkol aj témy okolo ROEP, teda registra obnovenej evidencie pozemkov. Ja rozumiem jeho slovám, lebo ja som takým nejakým už teraz prapôvodným vzdelaním geodetka, aj som na geodézii pracovala, ale jeho slovám rozumel každý občan, lebo ako som povedala, hovoril naozaj v záujme občanov. Pani ministerka, títo občania k vám opäť vzhliadajú s nádejou, že odstránite tieto skrivodlivosti, ktoré naozaj ľuďom spôsobil štát. Ja vám v tom držím palce. Ďakujem.
P. Masácová, poslankyňa: (2005-07-06):
Takže budem citovať. Americký prezident George W. Bush povedal: „Rovná daň je vynikajúca vec, robí Slovensko atraktívnym pre zahraničných investorov.“ Predseda dánskej vlády Anders Fogh Rassmussen: „Považujem Slovensko za jedného z lídrov v EÚ v otázke ekonomických reforiem.“ Taliansky premiér Silvio Berlusconi ocenil všetky naše reformy, najmä daňovú. Gerhard Schröder, sociálny demokrat, ocenil odhodlanosť Slovenska vykonať nevyhnutné hospodárske reformy. Takisto ocenil pozoruhodné pokroky, ktoré krajina urobila. Holandský premiér Jan Peter Balkenende ocenil reformy, ktoré u nás prebiehajú, a povedal, že sú dobrým príkladom pre iné krajiny. Ja si myslím, že toto hovorí za všetko. Ďakujem pekne. (Potlesk.)
Poliačik, Martin, poslanec NR SR (2015-10-02):
Nemusel si, ale odpustíme. A poprosím ťa jednu vec. Zober tuto kolegu Kuffu potom za uši von zo sály niekde do kútiku, porozprávaj mu o tom Františkovi z Assisi a ujednoťte si potom ideologické koncepty, aby vedel, že aj k zvieratám sa môže predsa len človek správať slušne napriek tomu, že nie sú ľuďmi. To je prvá vec. A druhá vec, ďakujem veľmi pekne za podporu, pevne dúfam, že ľudí ako ty, bude pri hlasovaní čo najviac. Budem sa spoliehať na to, že prítomní poslanci aj za vládnu stranu rozšíria myšlienku medzi svojich kolegov a v utorok pri hlasovaní tieto dva body prejdú. Ďakujem veľmi pekne.
Žiga, Peter, podpredseda NR SR (2024-01-17):
Pán poslanec Pollák.
Danko, Andrej, predseda NR SR (2017-10-11):
Ďakujem. Pán poslanec Osuský.
P. Paška, predseda NR SR: (2007-10-29):
Otváram rozpravu. Písomnú prihlášku do rozpravy nemám. Pýtam sa, či sa chce niekto prihlásiť ústne do rozpravy. Nie. Uzatváram rozpravu. A prerušujem rokovanie o tomto bode programu. Ďakujem pekne, pán spravodajca. Ďakujem pekne, pán guvernér. Teraz budeme v druhom čítaní rokovať o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov . Je to tlač 386. Pravdepodobne budeme musieť chvíľočku počkať, ale pani ministerka je určite v budove Národnej rady. Poprosím pani ministerku práce, sociálnych vecí a rodiny pani Tomanovú, aby zaujala svoje miesto. Dámy a páni, vyhlasujem krátku 5-minútovú prestávku. Budeme pokračovať, keď príde pani ministerka. Ďakujem pekne. Už je tu pani ministerka. Pýtam sa, či môžeme pristúpiť k rokovaniu ihneď. (Odpovede z pléna.) Ďakujem pekne. Takže poprosím vás, pani ministerka, aby ste uviedli v druhom čítaní vládny návrh zákona č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov. Je to tlač 386. Spoločná správa výborov je ako tlač 386a. Potom poprosím, aby ako spravodajkyňa sa pripravila pani poslankyňa Vaľová, ktorá je spoločnou spravodajkyňou z výboru pre sociálne veci a bývanie.
Grendel, Gábor, podpredseda NR SR (2023-06-13):
Pán poslanec Andrej Stančík.
Hrnčiar, Andrej, podpredseda NR SR (2016-04-27):
S reakciami na faktické poznámky pán poslanec Beblavý.
Bugár, Béla, podpredseda NR SR (2017-09-07):
Na vystúpenie pána poslanca s faktickou poznámkou jediný pán poslanec Heger, nech sa páči.
Šimečka, Michal, podpredseda NR SR (2024-04-24):
Ďakujem veľmi pekne, prerušujem rokovanie o tomto bode programu. Nasleduje teraz druhé čítanie o vládnom návrhu zákona, ktorým sa mení a dopĺňa zákon č. 431/2002 o účtovníctve v znení neskorších predpisov a ktorým sa menia a dopĺňajú niektoré zákony, tlač 132, spoločná správa výborov tlač 132a. Pán minister, prosím, odôvodnite vládny návrh zákona. Nech sa páči. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony , tlač 132.)
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 147, za 115, zdržalo sa 32 poslancov. Konštatujem, že návrh bol schválený.
Paška, Pavol, predseda NR SR (2014-07-02):
Pán poslanec Mikloško.
Laššáková, Jana, podpredsedníčka NR SR (2014-07-02):
Nech sa páči, pán poslanec Novotný, máte slovo.
Dostál, Ondrej, poslanec NR SR (2019-09-11):
Áno, ďakujem. Ja si na rozdiel od kolegu Antala podobne ako pani poslankyňa Zemanová myslím, že je potrebné prihliadať aj na ten ekonomický rozmer. Samozrejme, že nie je spor o to, či riešiť alebo neriešiť životné prostredie a robiť opatrenia v prospech životného prostredia. Ale zase len tak mávnuť rukou nad tým, že je úplne jedno, koľko to bude stáť a ľudia si to tak želajú, si myslím, že je to neprimerané a je potrebné zvažovať aj ekonomické náklady jednotlivých riešení. A najmä v situácii, keď máme k dispozícii viacej možností ako riešiť problém zberu plastových fliaš a ich recyklácie. Takže jedna vec je, čo, povedzme, povedia respondenti v nejakom prieskume, keď sa ich pýtajú, že chcete zaviesť – nechcete zaviesť a ako sa reálne budú potom správať. Lebo to reálne správanie bude oveľa viac podmienené aj ekonomickými nákladmi, ktoré to prinesie, ako iba nejakým deklarovaným zámerom. Ale teda nadviazal by som aj na tú časť vystúpenia pani poslankyne Zemanovej, kde hovorila o tých hrozienkach, ktoré sa tu vyberajú z koláča, lebo naozaj plastové fľaše sú najlukratívnejšia časť plastového odpadu, ktorý sa dnes robí ako separovaný odpad. A vlastne separovaný zber odpadu sa tým stane menej rentabilným. Tak to by ma zaujímalo. Aj, pán minister, že či máte spočítané, aké to bude mať dopady na separovaný zber ako taký. Lebo ten sa netýka iba plastových fliaš. To je to hrozienko v koláči.
Brocka, Július, poslanec NR SR (2011-05-18):
Ďakujem pekne. Ja by som chcel vystúpiť konštruktívne, tak ako aj pani poslankyňa Rosová vystupovala na rozdiel od predrečníkov. Ja si uvedomujem, že tento problém bol preto komplikovaný, lebo sa týkal štyroch dotknutých skupín. Týkal sa nájomníkov, vlastníkov, týkal sa obcí, týkal sa štátu. A keďže bol veľmi komplikovaný, stačilo, aby jeden z tých štyroch nespolupracoval, tak sa nedal tento problém vyriešiť. A bývalé vlády to robili tak, keďže nezvládli tú úlohu a funkciu hlavného koordinátora, lebo to bola úloha štátu, štát mal prichádzať s návrhmi riešení, tak vyriešil to tak, že jednoducho sa regulovali ďalej ceny nájomného. To bolo politicky najjednoduchšie riešenie. Samozrejme, že nájomník trpel, vlastník trpel. Teraz je to zásadná zmena po rokoch a ja som milo prekvapený, že veľmi rýchlo. Veď ani neprešiel rok od volieb a je tu konkrétny, reálny, realistický návrh, ako sa tento problém dá vyriešiť k spokojnosti všetkých. Samozrejme, že nikto tu nie je porazený, nikto nie je ani víťaz, lebo za víťaza by sa považovali tí, ktorých by to nič nestálo. Teraz bude musieť platiť každý, aj štát, aj obec, bude sa to týkať, samozrejme, aj vlastníkov, ale je to riešenie pre tých, ktorí sú tu najzraniteľnejší, a to sú nájomníci.
Kollár, Boris, predseda NR SR (2021-09-22):
Prosím, prezentujme sa a hlasujeme. (Hlasovanie.) Prítomných 137 poslancov, za 47, proti 61, zdržalo sa 28, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Prosím povereného člena výboru pre kultúru a médiá poslanca Dušana Jarjabka, aby uviedol hlasovanie o návrhu uznesenia Národnej rady k vyhláseniu Národnej rady Slovenskej republiky k stému výročiu narodenia Alexandra Dubčeka (tlač 649). (Hlasovanie o návrhu poslancov Národnej rady Slovenskej republiky Juraja Blanára, Roberta Fica a Ladislava Kamenického na prijatie uznesenia Národnej rady Slovenskej republiky k Vyhláseniu Národnej rady Slovenskej republiky k stému výročiu narodenia Alexandra Dubčeka , tlač 649.)
Hrnčiar, Andrej, doterajší podpredseda NR SR (2020-03-20):
Pani poslankyňa Vladimíra Marcinková.
Laššáková, Jana, podpredsedníčka NR SR (2014-09-18):
Možno v druhom čítaní. Na vystúpenie pána poslanca s faktickými poznámkami páni poslanci Alojz Hlina a Martin Fecko. Končím možnosť prihlásiť sa s faktickými poznámkami. Nech sa páči, pán poslanec Hlina.
Klus, Martin, poslanec NR SR (2017-12-13):
Príjemný dobrý deň prajem. Je mi cťou byť posledným predkladajúcim. Mám to tak na dve hodinky, dúfam, že vám to nevadí. (Reakcie z pléna.) Dobre, to sa teším, ale že ste to vy, tak to skúsim skrátiť. Cieľom navrhovanej úpravy je opätovne zaviesť dvojkolovú voľbu, a to rovnako predsedov vyšších územných celkov, a navyše chceme ju zaviesť aj v prípade starostov obcí a primátorov miest. V odbornej verejnosti totiž panuje zhoda, že dvojkolový systém voľby má oproti jednokolovému viacero dôležitých výhod. Skúsim byť stručný v tejto časti a potom sa budem hlásiť do rozpravy. Po prvé, funguje ako prostriedok proti antisystémovým, extrémistickým a populistickým stranám, nakoľko dokáže efektívne korigovať prekvapenia z prvého kola. Jedinou známou výnimkou je len druhé kolo volieb predsedu Banskobystrického samosprávneho kraja v roku 2013, k tomu sa dostanem v rozprave. Dodáva víťazovi zvyčajne silnejšiu legitimitu, nakoľko víťaz zvyčajne dostáva v druhom kole viac hlasov ako ktorýkoľvek iný kandidát v prvom kole. A po tretie, redukuje častokrát aj špekulatívne roztriešťovanie hlasov a znižuje šance menšinového kandidáta, k čomu sa dostanem takisto v rozprave. Okrem toho, a to je asi veľmi podstatná vec v našich slovenských reáliách, znovuzavedenie dvojkolovej voľby predsedov vyšších územných celkov a jej zavedenie aj pre voľbu starostov obcí a primátorov miest zníži nepredvídateľnosť, ktorú so sebou jednokolový systém nesie a ktorý sa jasne prejavil v nedávnych voľbách do samosprávnych krajov. Prieskumy verejnej mienky sa totiž okrem iného kvôli nízkej účasti, neochote respondentov pravdivo odpovedať či rozhodovania sa na poslednú chvíľu prejavili ako nepresné a nespoľahlivé. To vytvára priestor na výdatnú manipuláciu verejnej mienky a tlak na vytváranie politických dohôd pomocou zverejňovania rôznych a, povedal by som, najrozmanitejších prieskumov. Všetky tieto fakty sú podľa názoru predkladateľov dostatočným dôvodom na znovuzavedenie dvojkolovej voľby predsedov vyšších územných celkov a jej rozšírenie aj na voľbu starostov obcí a respektíve primátorov miest. Toľko na úvod a budem sa ešte hlásiť aj do rozpravy. Ďakujem veľmi pekne.
Hrnčiar, Andrej, podpredseda NR SR (2019-05-09):
Šesť faktických poznámok. Nech sa páči, pán poslanec Bastrnák.
Fronc, Martin, poslanec NR SR (2011-09-08):
Ďakujem pekne, pán predseda. Pán kolega Raši, nie celkom som vás pochopil v jednej veci, a to v snahe o ochranu týchto nemocníc pred exekúciami. Vy sa domnievate, že tento krok, ak nastane, s ktorým súhlasím, nebude dostatočne chrániť nemocnice ako akciové spoločnosti? Ďakujem.
Mikloško, Jozef, poslanec NR SR (2014-02-12):
Vážení, teraz sa zvyknú dávať oznamy ohľadom zasadaní. Ja mám tiež jeden dôležitý oznam, v piatok 14. februára bude 14. ročník stolnotenisového turnaja osobností. Neviem, či tu nejaké sú, ale bude to v Rači v športovej hale a v kategórii: ústavní a vládni činitelia, zástupcovia diplomatického zboru, zástupcovia tlače a médií, primátori, starostovia obcí a tak ďalej. Takže ak sú tu nejaké osobnosti, prihláste sa u mňa. Doteraz sa prihlásil iba pán Štefanec. Srdečne vás vítam. (Smiech.)
Hrušovský, Pavol, podpredseda NR SR (2011-06-28):
Hlasujeme, ale ja som dal hlasovať o tom istom, pani poslankyňa. (Smiech a ruch v sále.) (Hlasovanie.) 148 prítomných, 80 za návrh, 68 proti. Národná rada Slovenskej republiky po opätovnom prerokovaní pánom prezidentom vrátený zákon schválila. Panie poslankyne, páni poslanci, chcem teraz navrhnúť, aby sme hlasovali o návrhu, ktorý predložil pán poslanec Pučík na zmenu v zložení osobitného kontrolného výboru na kontrolu činnosti Slovenskej informačnej služby, ktorej zastúpenia v tomto výbore vychádzajú z počtu poslancov jednotlivých poslaneckých klubov, a navrhujem, aby sme pristúpili k hlasovaniu o návrhu uznesenia, ktorým Národná rada berie na vedomie, že poslanec Národnej rady Rudolf Pučík, ktorý vystúpil z Klubu poslancov Národnej rady Slovenskej republiky za Slovenskú národnú stranu, stratil členstvo v tomto výbore a Národná rada volí za člena výboru osobitného kontrolného na kontrolu činnosti Slovenskej informačnej služby pána poslanca Rafaja. Panie poslankyne, páni poslanci, prezentujme sa a hlasujme o návrhu zvoliť pána poslanca Rafaja za člena osobitného kontrolného výboru na kontrolu činnosti Slovenskej informačnej služby. (Hlasovanie.) 137 prítomných, 119 za návrh, 1 proti, 14 sa zdržalo, 3 nehlasovali. Návrh sme schválili. Týmto hlasovaním sme odhlasovali všetky doteraz prerokované body. Teraz prerušujem rokovanie na päť minút, po ktorom prerušení budeme pokračovať v prerušenom rokovaní o návrhu zákona o periodickej tlači, ktorý pán prezident vrátil na opätovné prerokovanie Národnej rade Slovenskej republiky. (Prestávka.) (Po prestávke.)